pythainlp/thai_wikipedia_clean_20230101 huggingface dataset:
สหัสวรรษที่ 1 ก่อนคริสตกาล
สหัสวรรษที่ 1 ก่อนคริสตกาล เป็นช่วงเวลาในช่วงยุคเหล็กและเป็นเวลาที่พบเห็นการปรากฏของจักรวรรดิต่างๆมากมายอย่างต่อเนื่อง ช่วงเวลานี้เริ่มตั้งแต่ 1000 ปีก่อนคริสตกาล ถึง 1 ปีก่อนคริสตกาล
สหัสวรรษที่ 2 ก่อนคริสตกาล
สหัสวรรษที่ 2 ก่อนคริสตกาล เป็นจุดเปลี่ยนจากยุคสำริดตอนกลางไปตอนปลาย ช่วงเวลานี้เริ่มตั้งแต่ 2000 ปีก่อนคริสตกาล ถึง 1001 ปีก่อนคริสตกาล
คริสต์สหัสวรรษ
คริสต์สหัสวรรษ เป็นช่วงเวลาหนึ่งพันปีของคริสต์ศักราช
เส้นเวลาของประวัติศาสตร์โลก
เส้นเวลาของอนาคต
แอนตัน เยลชิน
หูไห่
จังหวัดเบียวาปอดลัสกา
จังหวัดเบียวาปอดลัสกา  เป็นหน่วยการปกครองท้องถิ่นของประเทศโปแลนด์ในช่วงปี ค.ศ. 1975 – ค.ศ. 1998 จังหวัดได้รับการรวมเข้ากับจังหวัดลูบลิน มีเมืองหลักคือเบียวาปอดลัสกา ในปี ค.ศ. 1998 มีพื้นที่ประมาณ 5,348 ตารางกิโลเมตร และมีประชากร 309,200 คน
จังหวัดลูบลินประกอบด้วย 6 เมือง โดยรายชื่อเรียงตามจำนวนประชากร (ข้อมูลปี ค.ศ. 1998)
จังหวัดแค็วม์
จังหวัดแค็วม์  เป็นหน่วยการปกครองท้องถิ่นของประเทศโปแลนด์ในช่วงปี ค.ศ. 1975 – ค.ศ. 1998 จังหวัดได้รับการรวมเข้ากับจังหวัดลูบลิน มีเมืองหลักคือแค็วม์ ในปี ค.ศ. 1998 มีพื้นที่ประมาณ 3,865 ตารางกิโลเมตร และมีประชากร 248,800 คน
จังหวัดลูบลินประกอบด้วย 4 เมือง โดยรายชื่อเรียงตามจำนวนประชากร (ข้อมูลปี ค.ศ. 1998)
จังหวัดซามอชช์
จังหวัดซามอชช์  เป็นหน่วยการปกครองท้องถิ่นของประเทศโปแลนด์ในช่วงปี ค.ศ. 1975 – ค.ศ. 1998 จังหวัดได้รับการรวมเข้ากับจังหวัดลูบลิน มีเมืองหลักคือซามอชช์ ในปี ค.ศ. 1998 มีพื้นที่ประมาณ 6,980 ตารางกิโลเมตร และมีประชากร 489,300 คน
จังหวัดลูบลินประกอบด้วย 10 เมือง โดยรายชื่อเรียงตามจำนวนประชากร (ข้อมูลปี ค.ศ. 1998)
BEC Tero Sasana F.C.
Thailand national under-20 football team
Thailand national under-23 football team
เดอะวอลล์
เดอะวอลล์  เป็นสตูดิโออัลบั้มลำดับที่ 11 ของวงโพรเกรสซิฟร็อกจากประเทศอังกฤษ พิงก์ ฟลอยด์ และนับเป็นสตูดิโออัลบั้มสุดท้ายที่รวมสมาชิกดั้งเดิมของวง ได้แก่ เดวิด กิลมอร์ (มือกีตาร์), โรเจอร์ วอเทอรส์ (มือกีตาร์/ร้องนำ), ริชาร์ท ไรท์ (มือคีย์บอร์ด) และนิค เมสัน (มือกลอง) ก่อนที่ไรท์จะออกจากวง อัลบั้มได้รับการเปิดตัวในวันที่ 30 พฤศจิกายน ค.ศ. 1979 จนภายหลังการทัวร์ "The Wall Tour" (1980–81) ได้ออกภาพยนตร์กึ่งมิวสิกวีดิโอในปี ค.ศ. 1982 ในชื่อ "Pink Floyd – The Wall" ในซิงเกิล "Another Brick in the Wall, Part 2" ซึ่งครองอันดับ 1 บนชาร์ทต่าง ๆ เพียงซิงเกิลเดียวในอัลบั้ม
เช่นเดียวกับ 3 อัลบั้มก่อนหน้าของพิงก์ ฟลอยต์ ที่เน้นแต่งปรัชญากับเนื้อเพลง เดอะวอลล์ ได้นำเสนอคอนเซปต์ในธีมของความโดดเดี่ยว และการถูกทิ้ง ผ่านการถ่ายทอดเรื่องราวอันข่มขื่นของ ซิด บาร์เร็ตต์ อดีตสมาชิกวง ที่ได้สูญเสียพ่อในระหว่างสงครามโลกครั้งที่ 2 เขาถูกต่อต้านจากครูในโรงเรียน ใช้ชีวิตอยู่ในบ้านที่แม่เข้มงวด และการแต่งงานที่ล้มเหลว จากทั้งหมดนี้เองได้เปลี่ยนแปลงเขาเป็นคนโดดเดี่ยวในสังคม จึงได้นำมาเปรียบในมุมมองของผนังกำแพง โดยวอร์เทอรส์ในฐานะหัวหน้าวงได้คิดขึ้นระหว่างทัวร์ "In the Flesh Tour" ปี ค.ศ. 1977 จากจินตนาการภาพที่เห็นผู้ฟังกับเขาบนเวทีว่าเป็นดั่งกำแพง อัลบั้มยังนับว่าได้นำเสนอเนื้อหาที่รุนแรงขึ้นกว่าอัลบั้มก่อนหน้านี้มาก ไรท์ได้ออกจากวงในระหว่างบันทึกเสียง แต่ก็ยังคงร่วมเล่นให้กับวงเป็นครั้งคราวในทัวร์ "The Wall Tour" หน้าปกอัลบั้ม "เดอะวอลล์" นับว่าเป็นหนึ่งในแบบหน้าปกมีความเรียบง่ายที่สุดของวง ด้วยการแสดงเพียงลายเส้นกำแพงอิฐสีขาว และไม่มีตัวหนังสือใด ๆ เลย
อัลบั้มได้ถูกนำไปใช้ในวงการต่อต้านเป็นวงกว้างโดยเฉพาะการศึกษา ในปี ค.ศ. 1980 ประเทศแอฟริกาใต้ ได้ทำการแบนเพลง "Another Brick in the Wall" ที่นักศึกษาได้นำเพลงมาปรับใช้ในการออกมาประท้วงด้านความไม่เท่าเทียมทางเชื้อชาติในโรงเรียนภายใต้ระบอบการแบ่งแยกสีผิว
อัลบั้ม ประสบผลสำเร็จในยอดขายด้วยการเป็นหนึ่งในอัลบั้มที่ขายดีที่สุดใน ปี ค.ศ. 1980 และในปี ค.ศ. 1999 ก็สามารถจำหน่ายไปแล้วกว่า 23 ล้านการยืนยันจากสมาคมอุตสาหกรรมบันทึกเสียงของสหรัฐ (RIAA) หรือคิดเป็นกว่า 15 ล้านชุด ทำให้เป็นอัลบั้มที่ได้รับการยืนยันยอดจำหน่ายสูงที่สุดเป็นอันดับที่ 3 ในสหรัฐ นิตยสารโรลลิงสโตน ได้จัดอันดับ "เดอะวอลล์" ไว้ที่ 87 บนหัวข้อ "500 อัลบั้มที่ยิ่งใหญ่ที่สุดตลอดกาล"
คอนเซปต์และเรื่องราว.
เดอะวอลล์เป็นแนวร็อกโอเปรา ที่นำเสนอการถูกละทิ้งและความโดดเดี่ยว ผ่านกำแพง ในเพลงได้ถ่ายทอดเนื้อเรื่องของตัวละครเอก คือ "พิงก์" (Pink) ซึ่งมีความหมายถึง ซิด บาร์เร็ตต์ และเช่นเดียวกับวอร์เทอรส์เอง ที่พ่อของพวกเขาเสียชีวิตจากสงครามโลกครั้งที่ 2 "พิงก์" จึงอยู่ในครอบครัวที่มีแม่เป็นเสาหลัก ซึ่งแม่ของเขาก็เป็นคนที่เข้มงวด เจ้าระเบียบ แต่ในเพลง "Mother" กลับสื่อออกมาในเชิงชื่นชมว่า แม่ของเขาต่างหากที่ช่วยพิงก์ในการสร้างกำแพงเพื่อปกป้องเขาจากโลกภายนอกนี้ จากประโยคที่ว่า "Of course Momma's gonna help build the wall," โดยได้เน้นว่าแม่จะอยู่เคียงข้างเขาจนกว่าเขาจะโตเป็นผู้ใหญ่ และเมื่อเขาโตขึ้นก็กังวลที่จะเอาความรักไปให้กับหญิงอื่น
เมื่อเขาไปโรงเรียนก็ถูกรังแกกดขี่ข่มเหง จากคุณครู ความชอกช้ำนี้เองที่ทำให้ตอกย้ำว่า "เป็นกลุ่มก้อนอิฐในกำแพง" (Bricks in the wall) เช่นเดียวกับในเพลง "Another Brick in the Wall Part II" ที่ได้สื่ออย่างชัดเจนว่า เขาต้องการประท้วงความเข้มงวดและความเจ้าระเบียบของโรงเรียนลง รวมถึงต้องการเสรีภาพ เมื่อพิงก์ เติบโตขึ้นได้กลายเป็นร็อกเกอร์ที่มีชื่อเสียง เขาก็พบกับการนอกใจ ที่ทำให้การแต่งงานเขายุติลง จนเขาติดยา และระเบิดความรุนแรงที่สะสมมาเนิ่นนานในตัวของเขา ในที่สุดเขาก็สร้างกำแพงสำเร็จ เป็นการสิ้นสุดความโดดเดี่ยวของเขาจากการติดต่อกับโลกมนุษย์
จากนั้นพิงก์ได้พบว่าตนเองเป็นโรคซึมเศร้า จึงได้ไปปรึกษาแพทย์ไห้ช่วยรักษาอาการของเขา แต่ปรากฎว่าการรักษาครั้งนี้มีผลข้างเคียงจนทำให้พิงก์เชื่อว่าตนเองเป็นเผด็จการฟาสซิสต์ที่กำลังทำการแสดงอยู่ในคอนเสิร์ตธีมนีโอนาซี เมื่อเขาได้ฟื้นคืนสติมา เขากลับตกอยู่ในห้วงความคิด ที่เขากำลังถูกไต่สวนจากศาลในสิ่งที่เขาทำลงไป และเขาได้ถูกพิพากษาจากศาล (หรือคือความคิดของเขา) ให้ "ทลายกำแแพงลงเสีย" จนทำให้พิงก์กลับเข้าสู่ความจริงอีกครั้ง
เช่นเดียวกับอัลบั้มอื่น ๆ ของวง ยังคงมีการรำลึกถึงซิด บาร์เร็ตต์อยู่หลายครั้งในอัลบั้ม อาทิเช่นในเพลง "Nobody Home" และเพลง "Comfortbly Numb"
เพลงแต่งโดยโรเจอร์ วอร์เทอรส์ เป็นหลัก
ไทยพรีเมียร์คัพ
อดิศร พรหมรักษ์
อดิศร พรหมรักษ์ (เกิดวันที่ 21 ตุลาคม พ.ศ. 2536) เป็นนักฟุตบอลชาวไทย เล่นในตำแหน่งกองหลังให้กับหนองบัว พิชญ ในไทยลีก (ยืมตัวจากการท่าเรือ) และทีมชาติไทย
อดิศรเริ่มเล่นในชุดเยาวชนให้กับบุรีรัมย์ พีอีเอ ก่อนที่ในปี พ.ศ. 2555 เขาได้เริ่มเล่นกับทีมชุดใหญ่ครั้งแรกกับอาร์มี่ ยูไนเต็ด หลังจากนั้นได้ย้ายเข้าร่วมทีมบีอีซี เทโรศาสน ในปี พ.ศ. 2557 และเป็นตัวหลักของทีมตลอดมา ก่อนจะย้ายมาร่วมทีม เอสซีจี เมืองทอง ยูไนเต็ด เมื่อวันที่ 24 มิถุนายน พ.ศ. 2559 ต่อมาได้เข้าร่วมกับทีม สโมสรฟุตบอลการท่าเรือ เมื่อวันที่ 25 พฤษภาคม พ.ศ. 2563
อดิศร มีส่วนช่วยให้ทีมชาติไทยชุดเยาวชน 19 ปี ได้แชมป์ฟุตบอลเยาวชน 19 ปีชิงแชมป์อาเซียน ในปี พ.ศ. 2554 และลงเล่นฟุตบอลเยาวชน 19 ปีชิงแชมป์เอเชียใน ปี พ.ศ. 2555
หลังจากนั้นเขาได้ติดทีมชาติไทยชุดเยาวชน 23 ปี ในการแข่งขันเอเชียนเกมส์ 2014 และต่อมาได้เป็นส่วนหนึ่งของทีมชาติไทย ในการแข่งขันเอเอฟเอฟ ซูซูกิ คัพ 2014 อีกทั้งยังได้แชมป์กับชุดเยาวชน 23 ปี ในการแข่งขันซีเกมส์ 2015 ด้วยการเป็นรองกัปตันทีมของทีมชาติชุดนั้น และในปี พ.ศ. 2559 อดิศรได้รับเลือกให้ติดทีมชาติชุดเยาวชน 23 ปี เพื่อไปทำการแข่งขันฟุตบอลเอเชียเยาวชนอายุไม่เกิน 23 ปี 2016 ที่ประเทศกาตาร์
จูน เมนโดซา มากาเซท
แอสตร้าเซนเนก้า พีแอลซี  เป็นบริษัทยาและชีวเภสัชภัณฑ์ของอังกฤษ-สวีเดน มีสำนักงานใหญ่อยู่ที่เมืองเคมบริดจ์ ประเทศอังกฤษ ในปี ค.ศ. 2019 แอสตร้าเซนเนก้าเป็นบริษัทยาที่ใหญ่เป็นอันดับ 12 ของโลก โดยอิงจากยอดขายในปี ค.ศ. 2018
แอสตร้าเซนเนก้าก่อตั้งในปี ค.ศ. 1999 จากการควบรวมกิจการระหว่างแอสตร้า เอบี บริษัทยาจากสวีเดนและบริษัทเซนเนก้า บริษัทยาจากสหราชอาณาจักร ในปีเดียวกัน แอสตร้าเซนเนก้าตั้งสำนักงานในสหรัฐอเมริกาที่นอร์ธวิลมิงตัน รัฐเดลาแวร์ ในปี ค.ศ. 2006 แอสตร้าเซนเนก้าซื้อกิจการแคมบริดจ์แอนติบอดีเทคโนโลยี บริษัทเทคโนโลยีชีวภาพจากอังกฤษด้วยมูลค่า 702 ล้านยูโร และรวมกิจการกับเมดอิมมูน บริษัทลูกที่เข้าซื้อกิจการในปี ค.ศ. 2007 ต่อมาในปี ค.ศ. 2013 แอสตร้าเซนเนก้าซื้อกิจการอะไมลิน บริษัทชีวเภสัชภัณฑ์จากอเมริกัน
ในปี ค.ศ. 2020 แอสตร้าเซนเนก้าร่วมกับมหาวิทยาลัยออกซ์ฟอร์ดประกาศว่า AZD1222 วัคซีนโรคติดเชื้อไวรัสโคโรนา 2019 ที่พัฒนาขึ้นประสบความสำเร็จในการป้องกันโรค 70% และประสิทธิภาพในการป้องกันโรคจะเพิ่มเป็น 90% หากได้รับครึ่งโดสแล้วได้รับอีกหนึ่งโดสในช่วงเวลา 1 เดือนหลังได้รับวัคซีนชุดแรก
แอสตร้าเซนเนก้าพัฒนาและผลิตยารักษาโรคระบบทางเดินอาหาร, โรคหัวใจหลอดเลือด, โรคปอด, โรคระบบประสาท, โรคติดเชื้อ, การอักเสบ, มะเร็ง และความผิดปกติทางจิต
สุรพล (แก้ความกำกวม)
สุรพล อาจหมายถึง
บุษบาหน้าตลาด
บุษบาหน้าตลาด เป็นละครโทรทัศน์ไทยแนวคอมเมดี้-ดราม่า ในปี พ.ศ. 2559 สร้างขึ้นจากบทประพันธ์ของ อรุณรตี ดัดแปลงเป็นบทโทรทัศน์โดย ฐา-นวดี สถิตยุทธการ และ ลาณีญา กำกับการแสดงโดย บัณฑิต ทองดี ลงเสียงประกอบโดย ปั้น-ปั้น กำกับภาพโดย วสันต์ คงศิริ ออกอากาศทางสถานีวิทยุโทรทัศน์ไทยทีวีสีช่อง 3 ออกอากาศตั้งแต่วันที่ 27 มิถุนายน - 16 สิงหาคม พ.ศ. 2559 ทุกวันจันทร์ – พฤหัสบดี เวลา 19.05 น. และวันศุกร์ เวลา 18.45 น.
อดิศร (แก้ความกำกวม)
อดิศร อาจหมายถึง
อาห์เมด จอห์นสัน
แอนโทนี นอร์ริส (Anthony Norris; 6 มิถุนายน ค.ศ. 1963) เป็นนักมวยปล้ำอาชีพที่เกษียณอายุและนักฟุตบอลชาวอเมริกัน อดีตนักมวยปล้ำของสมาคม WWF ภายใต้ชื่อ อาห์เมด จอห์นสัน (Ahmed Johnson) อดีตแชมป์อินเตอร์คอนติเนนทัล และเป็นชาวแอฟริกันอเมริกันคนแรกที่ได้แชมป์เดี่ยวของ WWF
Ahmed Johnson
วิชยูเวอร์เฮียร์
วิชยูเวอร์เฮียร์  เป็นสตูดิโออัลบั้มลำดับที่ 9 ของวงโพรเกรสซิฟร็อกจากประเทศอังกฤษ พิงก์ ฟลอยด์ ได้รับการเปิดตัวเมื่อเดือนกันยายน ค.ศ. 1975 อัลบั้มได้รับแรงบันดาลใจขึ้นระหว่างวงทัวร์คอนเสิร์ตในยุโรป "วิชยูเวอร์เฮียร์" ได้บันทึกเสียงหลายครั้งที่แอบบีโรดสตูดิโอ กรุงลอนดอน ในอัลบั้มประกอบด้วยซิงเกิลทั้งหมด 4 ซิงเกิล โดยในซิงเกิล "Shine On You Crazy Diamond" ที่มีความยาวกว่า 26 นาทีแบ่งเป็น 9 ส่วนโดยทั้งหมด หรือ 2 ส่วนในแผ่นเสียงจำนวน 2 แผ่นในอัลบั้ม ซึ่งแต่งอุทิศให้กับซิด บาร์เรตต์ อดีตสมาชิกวงรุ่นแรก ที่เขาได้ป่วยทางสภาพจิต ซึ่งเป็นผลให้เขาต้องออกจากวงใน 7 ปีก่อนหน้านี้ เนื้อเพลงส่วนใหญ่แต่งโดยโรเจอร์ วอเทอรส์ โดยใช้แนวความคิดด้านการวิจารณ์ธุรกิจทางดนตรีและเรื่องความสัมพันธ์กับเพื่อน
เช่นเดียวกับอัลบั้มก่อนหน้า เดอะดาร์กไซด์ออฟเดอะมูน ที่วงได้นำเสียงเอ็ฟเฟกต์และเครื่องสังเคราะห์เสียงมาประกอบในเพลงเป็นอย่างมาก นอกจากนี้วงยังได้ดึงตัวนักร้องข้างนอกเพื่อประกอบในบางซิงเกิลอีกด้วย เช่น รอย ฮาร์เปอร์ (Roy Harper) ซึ่งร้องนำในซิงเกิล "Have a Cigar" และเวเนตตา ฟีลด์ส (Venetta Fields) ซึ่งร้องประกอบใน "Shine On You Crazy Diamond" อัลบั้มได้ประสบผลสำเร็จอย่างรวดเร็ว จนขนาดค่ายอีเอ็มไอ ปริ้นก็อปปี้ไม่ทันจำหน่าย แต่ถึงอย่างไรก็ดีอัลบั้มก็ได้รับคำวิจารณ์หลากหลาย อัลบั้มยังได้เป็นหนึ่งในรายชื่อ "500 อัลบั้มที่ยิ่งใหญ่ที่สุดตลอดกาล" โดยนิตยสารโรลลิงสโตน ทางด้านสมาชิกวงริชาร์ด ไรท์ และเดวิด กิลมอร์ ได้กล่าวว่าอัลบั้ม "วิชยูเวอร์เฮียร์" คืออัลบั้มโปรดของพวกเขา
วิชยูเวอร์เฮียร์ ถือเป็นอัลบั้มที่ 2 ของวงที่ใช้ธีมคอนเซปต์มาใช้แต่งเป็นอัลบั้ม ซึ่งแต่งโดยหลักคือ โรเจอร์ วอเทอรส์ อัลบั้มได้สะท้อนความรู้สึกของเขาถึงความสัมพันธ์กับเพื่อนที่ได้เคยร่วมวงกัน จนในเวลาต่อมาก็ต้องจากกัน อัลบั้มเปิดด้วยจังหวะดนตรียาวอย่างช้าๆ ต่อเนื่องก่อนจะเข้าสู่เนื้อเพลงในซิงเกิล "Shine On You Crazy Diamond" ซึ่งต้องการรำลึกถึงเพื่อนของเขาอย่าง ซิด บาร์เรตต์ ในเนื้อเพลงได้กล่าวถึงมิตรภาพ ซึ่งพบได้จากวรรคเพลงต่างๆ เช่น "Remember when you were young, you shone like the sun" และ "You reached for the secret too soon, you cried for the moon"
วิชยูเวอร์เฮียร์ยังมีความหมายเชิงวิจารณ์ธุรกิจทางดนตรี ในเพลง "Shine On" ต่อเนื่องไปสู่เพลง "Welcome to the Machine" เริ่มต้นด้วยการเปิดประตู (วอร์เทอรส์ให้อธิบายทีหลังว่า เป็นสัญลักษณ์ของการค้นพบทางดนตรีและการหักหลังโดยเหล่าธุรกิจดนตรีที่สนใจเพียงแต่ความโลภและความสำเร็จทางการค้า) และจบลงด้วยงานบันเทิง เช่นเดียวกันกับเพลงอื่นๆ "Have a Cigar" และ "Wish You Were Here" ที่ใช้ธีมคล้ายคลึงกัน ก่อนจะปิดอัลบั้มด้วย "Shine On"
เพลงทั้งหมดแต่งโดยวอเทอรส์
คณะผลิตกรรมการเกษตร มหาวิทยาลัยแม่โจ้
คณะผลิตกรรมการเกษตร มหาวิทยาลัยแม่โจ้ ถือได้ว่าเป็นคณะแรกที่เปิดสอนของมหาวิทยาลัยแม่โจ้
มหาวิทยาลัยแม่โจ้เป็นสถาบันการศึกษาด้านการเกษตรที่เก่าแก่ที่สุดในประเทศไทย เริ่มต้นจากการเป็น “โรงเรียนฝึกหัดครูประถมกสิกรรมประจำภาคเหนือ” เปิดสอนมาตั้งแต่ วันที่ 7 มิถุนายน 2477 ได้ยกฐานะ และเปลี่ยนชื่อเป็นสถาบันเทคโนโลยีการเกษตร ในปี พ.ศ. 2518 โดยเปิดทำการสอนในระดับปริญญาตรี ทษ.บ. (เทคโนโลยีการเกษตรบัณฑิต) คณะผลิตกรรมการเกษตรซึ่งก่อตั้งขึ้นเป็นคณะแรก กล่าวได้ว่าคณะผลิตกรรมการเกษตรได้ดำเนินกิจกรรมหลักตามวิสัยทัศน์ของมหาวิทยาลัยแม่โจ้มาตั้งแต่เริ่มต้น
ปัจจุบันคณะผลิตกรรมการเกษตรมีการจัดการเรียนการสอนในระดับปริญญาตรี ปริญญาโท และปริญญาเอก จำนวน 16 หลักสูตร และมีการแบ่งส่วนราชการออกเป็น 2 สำนักงาน คือ สำนักงานเลขานุการ และสำนักงานกิจการพิเศษ
พระรัษฎาธิราช
รอเบิร์ต รู้ด
รอเบิร์ต แฟรนซิส รู้ด จูเนียร์ (Robert Francis Roode Jr.; เกิด 11 พฤษภาคม ค.ศ. 1977) เป็นนักมวยปล้ำอาชีพชาวแคนาดาที่รู้จักกันอย่างดีในนาม รอเบิร์ต รู้ด (Robert Roode) หรือเดิม บ็อบบี รู้ด (Bobby Roode) เขาเป็นที่รู้จักกันดีในการปล้ำกับสมาคมโทเทิลนอนสต็อปแอคเชินเรสต์ลิง(TNA) มากว่า 12ปี ตั้งแต่ 2004 ถึง 2016 ปัจจุบันได้เซ็นสัญญาปล้ำให้กับWWE
ประวัติในมวยปล้ำ.
ใน TNA เขาเป็นแชมป์ World Heavyweight Championship 2 สมัย, แชมป์ King of the Mountain Championship 1 สมัย เขาได้แชมป์ TNA World Tag Team Championship 6 สมัย ร่วมกับ James Storm 5สมัย ในนาม Beer Money, Inc. และร่วมกับ Austin Aries 1สมัย และแชมป์ NWA World Tag Team Championship 2สมัย ร่วมกับ Eric Young ในนาม Team Canada รวมแล้ว Roode เป็นแชมป์ World Tag Team Championship ทั้งหมด 8 สมัยด้วยกัน เขากับ Storm ถือบันทึกเป็นครึ่งหนึ่งของการครองแชมป์ TNA World Tag Team Champions ได้ยาวนานที่สุดในประวัติศาสตร์ของบริษัท นอกจากนี้เขายังถือบันทึกครองแชมป์ TNA World Heavyweight Championship ที่ยาวที่สุดด้วยเวลา 256 วันในประวัติศาสตร์ของบริษัท เขาได้แชมป์มาทั้งหมด 11 เส้นในอาชีพกับ TNA และเป็นหนึ่งใน TNA ยุคแรกเริ่ม
วันที่ 1 เมษายน 2016 Roode ได้ปรากฏตัวบนหน้าจอโดยยืนอยู่ท่ามกลางคนดูในศึก NXT TakeOver: Dallas 8 มิถุนายนในศึก NXT TakeOver: The End Roode ปรากฏตัวที่หลังฉากในช่วงระหว่างการให้สัมภาษณ์กับผู้จัดการทั่วไปของ NXT William Regal และเขาได้เข้าไปในห้องของ Regal เพื่อคุยเรื่องเกี่ยวการเซ็นสัญญากับ WWE 11 มิถุนายน ในรายการ NXT ทัวร์นาเมนต์ ที่สหราชอาณาจักร ประเทศอังกฤษ Roode เปิดตัวอย่างเป็นทางการโดยชนะ Angelo Dawkins 28 กันยายน หลังจาก Tye Dillinger เพึ่งปล้ำเสร็จ Roode ได้ปรากฏตัวออกมาและได้ชักชวน Dillinger ให้เป็นคู่แท็กทีมของเขาเพื่อไปแข่ง Dusty Rhodes Tag Team Classic 12 ตุลาคม Roode และ Dillinger แพ้ให้กับ SAnitY (Alexander Wolfe และ Sawyer Fulton) ในรอบแรกหลังจากที่ Roode ที่ปล่อยให้ Dillinger สู้กับ SAnitY เพียงลำพังและเดินหนีออกไปในระหว่างการแข่งขัน และเขาได้หักหลัง Dillinger ในสัปดาห์ต่อมา และได้ท้าเจอกันในศึก NXT TakeOver: Toronto และก็เป็นรูดที่สามารถเอาชนะไปได้
ใน NXT (14 ธันวาคม 2016) ชนะ Oney Lorcan ในการผ่านเข้ารอบไปปล้ำสี่เส้าเพื่อหาผู้ท้าชิงแชมป์ NXTอันดับ 1 กับ Tye Dillinger, Andrade "Cien" Almas และRoderick Strong สัปดาห์ต่อมา Roode ได้เอาชนะ Dillinger, Almas และ Strong เพื่อไปชิงแชมป์กับ Shinsuke Nakamura ในศึก NXT TakeOver: San Antonio และก็สามารถคว้าแชม NXT มาได้จาก Shinsuke Nakamura ใน NXT (15 มีนาคม 2017) Roode ประสบความสำเร็จโดยการป้องกันแชมป์ไว้ได้กับ Kassius Ohno ในศึก NXT TakeOver: Orlando ก็สามารถป้องกันแชมจาก Nakamura ไปได้
ใน NXT (19 เมษายน 2017) Roode ได้ขึ้นมาพูดบทเวทีแต่ก็ถูกขัดจังหวะโดย Hideo Itami และก็มาจัดการรูดด้วยท่า GTS 20 พฤษภาคมในศึก NXT TakeOver: Chicago สามารถป้องกันแชมจาก Itami ไปได้ ใน NXT (7 มิถุนายน 2017) Roderick Strong ได้ประกาศขอท้าชิงกับ Roode และก็ได้ออกมาล้อเลียนสตรอง ทั้งสองได้มาเจอกันในสัปดาห์ต่อมาซึ่ง Roode ป้องกันแชมจากสตรองไปได้ จนในศึก NXT TakeOver: Brooklyn III ก็เสียแชมป์ให้ Drew McIntyre
วันที่ 22 สิงหาคม 2017 Roode ขึ้นค่ายหลักใน SmackDown และได้คว้าแชมป์ยูเอสที่ตำแหน่งว่างอยู่จากการชนะ Jinder Mahal ในทัวร์นาเมนต์รอบชิงวันที่ 16 มกราคม 2018 เป็นแชมป์แรกในค่ายหลัก ก่อนเสียแชมป์ให้ Randy Orton ในศึก Fastlane (2018) วันที่ 16 เมษายน Roode ได้ย้ายมา Raw จับคู่กับ Chad Gable ในการล่าแชมป์แท็กทีม Raw และสามารถคว้าแชมป์ได้จาก AOP ในเดือนเมษายน 2019 Roode ได้ถูกแยกกับ Gable ที่ไปอยู่ SmackDown และได้เปลี่ยนชื่อเป็น Robert Roode ได้ครองแชมป์ 24/7&lt;ref name="5/20/19"&gt;&lt;/ref&gt; และแชมป์แท็กทีมร่วมกับ Dolph Ziggler
พีรดนย์ ฉ่ำรัศมี
พีรดนย์ ฉ่ำรัศมี (ชื่อเล่น: นิว; เกิด 15 กันยายน พ.ศ. 2535) เป็นนักฟุตบอลชาวไทย เป็นบุตรชายของ ประภาส ฉ่ำรัศมี อดีตกองกลางทีมชาติไทย พีรดนย์ เล่นในตำแหน่งกองกลาง ปัจจุบันได้เล่นให้กับบุรีรัมย์ ยูไนเต็ด ในไทยลีก
เกียรติประวัติส่วนตัว พีรดนย์ ฉ่ำรัศมี เป็นหนึ่งในผู้เล่นทีมชาติไทย ชุดมหาวิทยาลัยอาเซียน ที่ครองตำแหน่งชนะเลิศในปี พ.ศ. 2557
พีรดนย์เริ่มเล่นฟุตบอลในชุดเยาวชนให้กับโรงเรียนเทพศิรินทร์ ในช่วงการเรียนมัธยมปลาย หลังจากนั้นได้เริ่มเล่นฟุตบอลให้กับชุดใหญ่กับสโมสรฟุตบอลจามจุรี ยูไนเต็ด ในลีกภูมิภาค ดิวิชั่น 2 ก่อนจะเซ็นสัญญาร่วมทีมกับเมืองทอง ยูไนเต็ด ในปี พ.ศ. 2558
วันที่ 18 กันยายน พ.ศ. 2564 พีรดนย์ทำประตูแรกในสีเสื้อบุรีรัมย์ในเกมนัดที่สามของไทยลีก ฤดูกาล 2564–65 ช่วยให้ทีมเปิดบ้านเอาชนะเชียงใหม่ ยูไนเต็ด 4–0 ต่อมาในวันที่ 2 กุมภาพันธ์ พ.ศ. 2565 เขาทำประตูที่ 2 ในลีก ในนัดที่ทีมบุกไปเสมอกับโปลิศ เทโรที่สนามบุณยะจินดา 2–2 วันที่ 5 มีนาคม เขาทำประตูที่ 3 ในลีก ช่วยให้ทีมเปิดบ้านเอาชนะราชบุรี มิตรผล 2–0 และในวันที่ 29 พฤษภาคม การแข่งขันรีโว่ ลีกคัพ 2564–65 นัดชิงชนะเลิศ เขาทำประตูช่วยให้ทีมเอาชนะแชมป์เก่าอย่างพีที ประจวบที่บีจีสเตเดียมไปได้ 4–0 คว้าแชมป์รายการนี้เป็นสมัยที่ 6 และคว้าทริปเปิลแชมป์ภายในประเทศได้สำเร็จ
อะวีชี
ทิม แบร์ยลิง  หรือชื่อที่รู้จักในวงการคือ อะวีชี (Avicii) เป็นดีเจและโปรดิวเซอร์เพลงเฮาส์ชาวสวีดิช เขาได้รับการจัดอันดับในอันดับที่ 3 ในนิตยสาร ดีเจ แม็กกาซีน ในปี พ.ศ. 2555 และ พ.ศ. 2556 และเขายังได้รับการเสนอชื่อเข้าชิง รางวัลแกรมมี ถึง 2 ครั้ง ครั้งหนึ่งในเพลง "ซันไชน์" ซึ่งร่วมกับ เดวิด เกตตา ในปี พ.ศ. 2555 และอีกครั้งในเพลง "เลเวล" ในปีต่อมา โดยมีเพลงที่ได้รับการตอบรับที่ดี เช่น "I Could Be the One" ร่วมกับ นิกกี โรเมโร, "เวค มี อัพ", "You Make Me", "X You", "Hey Brother", "Addicted to You", "The Days", "The Nights", "Levels" , "Waiting for Love" และ Lonely Together อะวิชีปล่อยอัลบั้มแรก "True" เมื่อปี พ.ศ. 2556 ได้รับเสียงชื่นชมจากนักวิจารณ์ดนตรี และขึ้นมาไต่อันดับ Top Ten ในสิบห้าประเทศ และติดอันดับชาร์ตของออสเตรเลีย สวีเดน เดนมาร์ก และ อเมริกา ในปี พ.ศ. 2558 อะวิชีปล่อยอัลบั้มชุดที่สอง "Stories" และในวันที่ 10 เมษายน พ.ศ. 2560 อะวิชีปล่อยอีพี "Avīci (01) อะวิชีเสียชีวิตลงเมื่อวันที่ 20 เมษายน พ.ศ. 2561 ที่กรุงมัสกัต ประเทศโอมาน จากการฆ่าตัวตายด้วยวิธีการกรีดข้อมือ
แบร์ยลิงเกิดในสต็อกโฮล์ม ประเทศสวีเดน เป็นลูกของนายคลาส แบร์ยลิง และนางเองลิส ลิเดน นักแสดงสาวสวีเดน ในเดือนพฤษภาคม พ.ศ. 2550 อะวิชีเซ็นสัญญาเป็นศิลปินแก่ค่าย Dejfitts Plays Label หลังจากในปี พ.ศ. 2553 ได้ปล่อยผลงานเพลง "Seek Bromance" โดยติด Top 20 ในหลายประเทศเช่น ประเทศเบลเยียม ประเทศฝรั่งเศส ประเทศเนเธอร์แลนด์ สหราชอาณาจักร และสวีเดน เขายังมิกซ์เพลงของนาเดีย อิล จากผลงานเพลง "Rapture" ในอัลบั้มของเธอ Queen of Clubs Trilogy: Onyx Edition ในเดือนตุลาคม พ.ศ. 2553 แบร์ยลิงได้เซ็นสัญญากับทีม European A&amp;R Team และเข้าเป็นศิลปินกับอีเอ็มไอ
ในวันที่ 20 เมษายน พ.ศ. 2561 อะวีชีถูกพบเสียชีวิตอยู่ในรถ โดยสำนักข่าว TMZ รายงานภายหลังว่าอะวิชีเสียชีวิตจากภาวะเสียเลือด ด้านครอบครัวอะวีชีไม่ได้ชี้แจงอย่างชัดเจนว่าเป็นการฆ่าตัวตาย ต่อมาวันที่ 26 เมษายน พ.ศ. 2561 ครอบครัวของอะวีชีได้เผยแพร่จดหมายที่มีข้อความ:
อะวีชี่
กูเกิล เอ็กซ์
อันทวน เชคอฟ
พลาโนแกรม
แพลนโนแกรม  เป็นภาพแสดงแทนการบริการหรือผลิตภัณฑ์ของร้านค้า แพลนโนแกรมจัดว่าเป็นเครื่องมือสำหรับค้าขายอย่างหนึ่ง จาก"พจนานุกรมภาษาอังกฤษ ฉบับออกซฟอร์ด" "แพลนโนแกรมหมายถึงแผนภาพหรือแบบจำลองที่ระบุตำแหน่งวางขายผลิตภัณฑ์ค้าปลีกบนชั้นวางของเพื่อทำยอดขายให้ได้สูงที่สุด" แพลนโนแกรมจึงช่วยในการควบคุมแผนผังของร้านค้าปลีก ประสิทธิผลสูงสุดของแพลนโนแกรมวัดได้จากปริมาณยอดขาย
โคกูรยอ
เม็นส์เฮลต์ (นิตยสาร)
พระยาศศิวงษ์ประวัติ (เมฆ จันทรสาขา)
อำมาตย์เอก พระยาศศิวงษ์ประวัติ (เมฆ จันทรสาขา) อดีตเจ้าเมืองมุกดาหารองค์ที่ 7 (ปกครอง พ.ศ. 2430-2442) จากราชวงศ์เวียงจันทน์ในฐานะเจ้าประเทศราช อดีตราชบุตรผู้รักษาราชการเมืองมุกดาหาร อดีตจางวางที่ปรึกษาราชการเมืองมุกดาหาร อดีตกรมการพิเศษจังหวัดนครพนม (พ.ศ. 2442-2460) และอดีตจางวางอำเภอมุกดาหาร เป็นผู้รับพระราชทานนามสกุล จันทรสาขา ของจังหวัดมุกดาหาร และเป็นต้นสกุลพระราชทาน พิทักษ์พนม ของอำเภอธาตุพนม จังหวัดนครพนม
พระยาศศิวงษ์ประวัติเป็นบุตรเจ้าอุปฮาด (ท้าวแถงหรือแท่ง) เมืองมุกดาหาร เจ้าอุปฮาด (แถง) เป็นบุตรพระจันทรสุริยวงษ์ (ท้าวพรหม) เจ้าเมืองมุกดาหารองค์ที่ 3 พระจันทรสุริยวงษ์ (พรหม) เป็นบุตรเจ้าพระยาจันทรสุริยวงษาดำรงมหาราชการ (ท้าวกิ่ง) เจ้าเมืองมุกดาหารองค์ที่ 2 เจ้าพระยาจันทรสุริยวงษา (กิ่ง) เป็นโอรสเจ้าพระยาจันทรศรีโสราชอุปราชามันธาตุราช (เจ้าจันทกินรีหรือเจ้ากินนรี) เจ้าเมืองมุกดาหารองค์แรกผู้ก่อตั้งเมืองมุกดาหาร (เมืองบังมุก) เจ้าพระยาจันทรศรีโสราช (จันทกินรี) เป็นโอรสเจ้าจันทสุริยวงษ์ (เจ้าจารย์จันทสุริยวงษ์) เจ้าเมืองหลวงโพนสิมในฝั่งซ้ายแม่น้ำโขง ผู้ปกครองทั้งเมืองหลวงโพนสิม เมืองพิน เมืองนอง (ละนอง) และเมืองตะโปน (ซะโปน) ปัจจุบันเมืองเหล่านี้อยู่ในแขวงสุวรรณเขต (สะหวันนะเขต) ของลาว เจ้าจันทสุริยวงษ์มีพี่น้องคือเจ้าแก้วมงคล (เจ้าแก้วบูฮมหรือเจ้าจารย์แก้ว) เจ้าเมืองท่งสีพูม (เมืองท่ง) องค์แรกผู้ก่อตั้งเมืองท่งสีพูม และเป็นต้นราชวงศ์เจ้าจารย์แก้วแห่งภาคอีสาน ทั้ง 2 องค์เป็นพระโอรสเจ้าศรีวิชัย (เจ้าศรีวรมงคล) เป็นพระราชนัดดาในพระเจ้าศรีวรวงษาธิราช (เจ้ามหาอุปราชศรีวรวังโส) กษัตริย์นครเวียงจันทน์ (พ.ศ. 2118-2123) และเป็นพระราชปนัดดาในพระเจ้าโพธิสาลราชแห่งนครหลวงพระบาง พระเจ้าศรีวรวงษาธิราชผู้เป็นต้นราชตระกูลของพระยาศศิวงษ์ประวัติ (เมฆ) มีศักดิ์เป็นพระราชอนุชาในสมเด็จพระเจ้าไชยเชษฐาธิราชที่ 1 แห่งนครเวียงจันทน์ ซึ่งเป็นมหาราชองค์ที่ 2 ของ สปป.ลาว บรรพบุรุษของพระยาศศิวงษ์ประวัติปกครองหัวเมืองลาวฝั่งซ้ายและฝั่งขวาแม่น้ำโขงหลายหัวเมือง อาทิ เป็นเจ้าเมืองมุกดาหารสายตรง 3 องค์ จาก 7 องค์ ซึ่งเป็นเครือญาติ ทั้งเคยปกครองนครเวียงจันทน์ นครหลวงพระบาง เมืองหลวงโพนสิม (เมืองโพนสิม) เมืองเซโปน (ตะโปน) เมืองพิน เมืองนอง (ละนอง) เมืองพาลุกากรภูมิ (ตาลุกา) เมืองคันธบุรี (นครไกสอนพมวิหานเมืองหลวงของแขวงสะหวันนะเขด) เมืองดอนตาล (อำเภอดอนตาลในจังหวัดมุกดาหาร) เป็นต้น
พระยาศศิวงษ์ประวัติเป็นเชื้อสายราชวงศ์ล้านช้าง เกิดวันอาทิตย์ เดือน 12 ปีมะเส็ง จ.ศ. 1207 (พ.ศ. 2388) ตรงกับสมัยพระบาทสมเด็จพระนั่งเกล้าเจ้าอยู่หัว เริ่มรับราชการเป็นกรมการเมืองมุกดาหารในที่ท้าวสุวรรณสาร จนถึง พ.ศ. 2422 ได้รับพระกรุณาโปรดเกล้าฯ ดำรงพระยศเป็นที่เจ้าราชบุตรเมืองมุกดาหาร ตำแหน่งคณะอาญาสี่เมืองมุกดาหาร ครั้งเป็นเจ้าราชบุตรได้เป็นว่าที่เจ้าเมืองมุกดาหารและคุมกำลังเมืองมุกดาหารไปราชการรักษาด่านทางป้องกันทัพญวนซึ่งพ่ายแพ้ฝรั่งเศสและหลบหนีเข้ามาซ่อนตัวในเขตเมืองวัง เมืองเซโปน ที่ชายแดนเมืองมุกดาหารต่อชายแดนเวียดนาม พ.ศ. 2425 เป็นนายกองคุมกำลังเมืองมุกดาหารไปปราบฮ่อที่ทุ่งเซียงคำ (ทุ่งไหหิน) จนได้รับพระราชทานเหรียญปราบฮ่อ พ.ศ. 2430 ได้รับโปรดเกล้าฯ ให้รักษาการในตำแหน่งเจ้าเมืองมุกดาหาร พ.ศ. 2434 ขณะอายุ 46 ปีได้เดินทางไปกรุงเทพฯ เพื่อรับพระราชทานสัญญาบัตรตำแหน่งเจ้าเมืองที่พระจันทรเทพสุริยวงษาเจ้าเมืองมุกดาหาร พร้อมนำส่วยและเครื่องราชบรรณาการมีต้นไม้เงินต้นไม้ทองขึ้นทูลเกล้าฯ ถวายในฐานะประเทศราชชายพระราชอาณาเขต นับเป็นการทูลเกล้าฯ ถวายต้นไม้เงินต้นไม้ทองครั้งสุดท้ายของมุกดาหาร จากนั้นสยามจึงยกเลิกประเพณีนี้ พ.ศ. 2436 เป็นผู้คุมกำลังเมืองมุกดาหารไปสู้รบกับกองกำลังฝรั่งเศสที่ยกมายึดดินแดนฝั่งซ้ายแม่น้ำโขงหรือดินแดนลาวปัจจุบัน พ.ศ. 2441 เมื่อสยามยกเลิกตำแหน่งเจ้าเมืองเปลี่ยนเป็นผู้ว่าราชการเมืองจึงได้รับโปรดเกล้าฯ เป็นจางวางที่ปรึกษาราชการเมืองมุกดาหาร และรับพระราชทานเบี้ยหวัดเงินปีปีละ 500 บาท พ.ศ. 2450 ได้รับพระราชทานโปรดเกล้าฯ เลื่อนเป็นที่ อำมาตย์เอก พระยาศศิวงษ์ประวัติ ถือศักดินา 3,000 ไร่ ในตำแหน่งกรมการพิเศษจังหวัดนครพนม ต่อมาใน พ.ศ. 2457 จึงได้รับพระราชทานนามสกุลว่า จันทรสาขา
ได้เป็นราชบุตรเมืองมุกดาหาร.
พ.ศ. 2422 พระบาทสมเด็จพระจุลจอมเกล้าเจ้าอยู่หัวมีพระบรมราชโองการแต่งตั้งให้ท้าวสุวรรณสาร (เมฆ) เป็นที่ราชบุตรเมืองมุกดาหาร ซึ่งเป็นตำแหน่งการปกครองในคณะอาญาสี่ตามจารีตราชอาณาจักรล้านช้างมาแต่โบราณ ดังปรากฏความในเอกสารตราตั้งจากพระบาทสมเด็จพระจุลจอมเกล้าเจ้าอยู่หัวว่า "ให้ท้าวสุวรรณสาร เปนราชบุตรเมืองมุกดาหาร จงช่วยพระจันทรสุริยวงษา เจ้าเมืองมุกดาหารคิดอ่านราชการบ้านเมือง แลฟังบังคับบัญชาผู้ใหญ่ในเมือง แต่ที่เปนยุติธรรมแลชอบด้วยราชการ จงเว้นการควรเว้น หมั่นประพฤติการควรประพฤติ แลรักษาความซื่อสัตยสุจริตต่อกรุงเทพมหานคร ตามอย่างธรรมเนียมผู้ที่อยู่ในตำแหน่งเช่นนี้ จงเจริญศุขสวัสดิ ทำราชการตั้งแต่บัดนี้ไปเทอญ ตั้งแต่ณวัน 34ฯ9 ค่ำปีเถาะเอกศก เปนปีที่ 12 ของตราดวงที่ประทับมานี้ ประจำการแผ่นดินสยาม ศักราช 1041 เปนวันที่ 3906 ในรัชกาลปัตยุบันนี้ สมเดจพระปรมินทรมหาจุฬาลงกรณ์ บรมราช"
ขึ้นเป็นเจ้าเมืองมุกดาหาร.
เมื่อเจ้าราชบุตร (เมฆ) ดำรงตำแหน่งรักษาการเจ้าเมืองและว่าที่เจ้าเมืองแล้ว ต่อมา 3 ปี พ.ศ. 2434 จึงเดินทางลงไปรับพระราชทานสัญญาบัตรในตำแหน่งเจ้าเมืองมุกดาหารที่กรุงเทพฯ พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ พระราชทานนามสัญญาบัตรประทับพระราชสัญจกรตั้งให้ราชบุตร (เมฆ) เป็นที่ พระจันทรเทพสุริยวงษ์ ดำรงตำแหน่งเจ้าเมืองมุกดาหารตั้งแต่วันที่ 4 เดือนตุลาคม ร.ศ. 110 ปรากฏความในราชกิจจานุเบกษา ร.ศ. 110 การแต่งตั้งเจ้าเมืองครั้งนี้ประกอบด้วยกรมการเมืองชั้นผู้ใหญ่ในคณะอาญาสี่และผู้ช่วยราชการเมืองอีก 7 ท่าน คือ ท้าวเสริมให้ดำรงตำแหน่งอุปฮาดเมืองมุกดาหาร ท้าวแสงให้ดำรงตำแหน่งราชวงศ์เมืองมุกดาหาร ท้าวแป้นให้ดำรงตำแหน่งราชบุตรเมืองมุกดาหาร พระวรบุตรภักดี (ท้าวอ่าง) พระศรีวรวงษ์ พระราชกิจภักดี และพระศรีวรราชให้ดำรงตำแหน่งผู้ช่วยราชการเมืองมุกดาหาร
ครั้งเป็นเจ้ามเองมุกดาหารพระจันทรเทพสุริยวงษ์ (เมฆ) ได้รับพระราชทานเครื่องยศคือ หมวกตุ้มปี่ 1 ใบ กระบี่บั้งทอง 5 บั้ง เสื้อเข้มขาบดอกก้านแย่ง 1 ผืน พานหมากถมเครื่องในทองคำ 1 สำรับ ลูกประคำทองคำ 108 เม็ด 1 สาย คณโททองคำ 1 ลูก กระโถนทองคำ 1 ลูก และผ้าม่วงจีน 1 ผืน
ปกิณกผลงาน.
สร้างเรือมณฑล.